สแกน 40 หุ้นไอพีโอ “ปีเสือดุ” PLUS-KCC ฟอร์มสวย โกยรีเทิร์นเกือบเท่าตัว!
“ข่าวหุ้นธุรกิจออนไลน์” รวบรวมหุ้นไอพีโอที่เข้าจดทะเบียนในตลาดหลักทรัพย์ปีนี้ พบ PLUS-KCC ปรับตัวเพิ่มขึ้นสูงที่สุด โกยรีเทิร์นเกือบ 100%
“ข่าวหุ้นธุรกิจออนไลน์” รวบรวมหุ้นไอพีโอที่เข้าจดทะเบียนในตลาดหลักทรัพย์ปีนี้ พบ PLUS-KCC ปรับตัวเพิ่มขึ้นสูงที่สุด โกยรีเทิร์นเกือบ 100%
31 ธ.ค. 2565

“ข่าวหุ้นธุรกิจออนไลน์” ได้ทำการรวบรวมข้อมูลเกี่ยวกับหุ้น “ไอพีโอ” ที่เข้าจดทะเบียนและทำการซื้อขายในตลาดหลักทรัพย์ ตั้งแต่ช่วงต้นปีที่ผ่านมาจนถึงปัจจุบัน (3 ม.ค.65 – 30 ธ.ค.65) พบว่ามีหุ้นไอพีโอรวมทั้งสิ้น 40 ตัว แบ่งเป็นเข้าจดทะเบียนในตลาดหลักทรัพย์แห่งประเทศไทย (SET) จำนวน 22 หลักทรัพย์
ประกอบด้วย TKC, CIVIL, PEACE, BBGI, JDF, FTI, PLUS, TEKA, TLI, TGE, CH, TEGH, PCC, AAI, BTG, POLY, AURA, ITC SGC, DTCENT, SM และ MOSHI
โดยหลักทรัพย์ที่มีผลงานโดดเด่นที่สุดในวันเข้าซื้อขายวันแรก ได้แก่ JDF ปรับตัวเพิ่มขึ้นกว่า 111% มาที่ระดับ 5.50 บาท จากราคาขายไอพีโอที่ระดับ 2.60 บาท และเป็นเพียงบริษัทเดียวในตลาด SET ที่ราคาหุ้นปรับตัวเพิ่มขึ้นเกินกว่า 1 เท่าตัว ส่วนราคาหุ้นที่ปรับตัวลดลงมากที่สุดในวันเข้าซื้อขายวันแรก ได้แก่ PCC ปรับตัวลดลง 14% มาที่ระดับ 3.42 บาท หลุดจากราคาไอพีโอที่ระดับ 4 บาท ตามรายละเอียดในตารางด้านล่างนี้

ส่วนบริษัทที่เข้าจดทะเบียนในตลาดหลักทรัพย์ เอ็ม เอ ไอ (mai) จำนวน 18 หลักทรัพย์ ประกอบด้วย PTC, CEYE, BIS, KCC, STP, BLESS, CHIC, YONG, 24CS, AMARC, ITNS, KLINIQ, KJL, PRI, MTW, UBA, WARRIX และ KTMS
โดยหุ้นที่เข้าซื้อขายในตลาด mai ในปีนี้ไม่มีหลักทรัพย์ไหนที่ทำราคาต่ำจองในการเข้าซื้อขายในตลาดเป็นวันแรก และมีเพียงบริษัทเดียวที่ราคาหุ้นปรับตัวเพิ่มขึ้นทำจุดสูงสุดของวัน (ซิลลิ่ง) ที่ระดับ 200% ที่ระดับ 10.20 บาท เทียบจากราคาไอพีโอที่ระดับ 3.40 บาท ได้แก่ 24CS ขณะที่ BLESS ปิดเสมอราคาจองที่ระดับ 1.40 บาท โดยมีรายละเอียดตามตารางดังนี้

ทั้งนี้ หากดูการเคลื่อนไหวราคาหุ้นไอพีโอใน SET ปีนี้ พบว่า PLUS ปรับตัวเพิ่มขึ้นมากสุด โดยปรับตัวขึ้นกว่า 86.67% มาที่ระดับ 8.40 บาท จากราคาไอพีโอที่ระดับ 4.50 บาท
ส่วนหุ้นที่ปรับตัวลดลงมากสุดในปีนี้ได้แก่ BBGI ปรับตัวลดลงมากสุด โดยปรับตัวลดลงกว่า 41.90% มาที่ระดับ 6.10 บาท จากราคาไอพีโอที่ระดับ 10.50 บาท
ขณะที่หุ้นไอพีโอที่เทรดในตลาด mai ปีนี้ พบว่า KCC ปรับตัวเพิ่มขึ้นมากสุด โดยปรับตัวขึ้นกว่า 95.95% มาที่ระดับ 7.25 บาท จากราคาไอพีโอที่ระดับ 3.70 บาท
ส่วนหุ้นที่ปรับตัวลดลงมากสุดในปีนี้ได้แก่ BBGI ปรับตัวลดลงมากสุด โดยปรับตัวลดลงกว่า 33.57% มาที่ระดับ 0.93 บาท จากราคาไอพีโอที่ระดับ 1.40 บาท